Daan Jahja
Letnan Kolonel H. Daan Jahja (lahia di Padang Panjang, Sumatera Barat, 5 Januari 1925 – maningga di Jakarta, 20 Juni 1985 pado umua 60 taun) adolah salah surang pajuang kamardekaan Indonesia. Baliau parnah manjabat sabagai Gubernur (Militer) Jakarta sarato Panglimo Divisi Siliwangi. Baliau mamainan peranan pantiang dalam manumpas aksi Kapten Westerling nan nio marabuik kakuasaan negara karena indak manarimo panyarahan kadaulatan Indonesia dek Balando tanggal 27 Desember 1949.
Latar balakang[suntiang | suntiang sumber]
Daan Jahja laia dari pasangan Jahja Datoek Kajo jo Sjahrizan Jahja, asa Koto Gadang, Agam, Sumatera Barat. Ayahnyo adolah anggota Volksraad nan cukuik vokal, sarato urang nan partamo kali bapidato manggunoan bahaso Indonesia dalam sidang Volksraad. Daan adolah anak nan tuo dari sambilan basudaro.
wol_Latn min_Latn min_Latn min_Latn